Tulpa

Tulpamantsia ehk tulpa loomine on laiema mitmuse nähtuse haru. Mitmus (inglise Plurality) on kõikehõlmav termin, mille alla kuuluvad kõik nähtused, mille puhul ajus eksisteerivad korraga mitu teadvust. Igal inimesel on oma üks hääl peas, mis kajastab tema mõtteid - algne inimene, tema mälestused, isiksuseomadused ja tunded. Mitmiku süsteemis on mitu sellist üksust, mis jagavad keha, kõik omavad oma unikaalset identiteeti ja isiksust. Ajaloos on mitmeid näiteid mitmuse kohta, mis ulatuvad dissotsiatiivsest identiteedihäirest (DID) ilukirjanikeni, kelle tegelased "ärkavad ellu” - näiteks Sokrates, Carl Jung, Leonard Nimoy. 
Laiemas ringkonnas on „tulpal” spetsiifilisem tähendus kui selle kasutamine tulpaantside kogukondades - laiemalt tähendab „tulpa” mitmiku süsteemi liikmeid, kes on teadlikult loodud (kas teadliku kavatsusega või mitte). Tulpasid võivad luua nii need, kes on juba mitmikud kui ka need, kes ei ole.
Tüüpiline väärarusaam tulpade kohta on see, et tegu on „ise, tahtlikult põhjustatud DID”. See ei ole tõsi. DID ja teised samasse gruppi kuuluvad vaimsed häired on trauma tagajärjel tekkinud probleemid. USA psühholoogia ühe põhitala, "The Diagnostic and Statistical Manual of Mental Disorders, Fifth Edition" järgi, kui tulpamantssüsteemis ei esine ühiskonnas funktsioneerimisega ebameeldivaid raskusi, stressi ega ohtu nende paljususest otseselt tingituna, ei saa neid (vähemalt Ameerika õigussüsteemi järgi) DID või muu sarnasega diagnoosida. 
Tavaliselt on tulpadega probleemide tekkimine tingitud mitmike ja tulpide vahelise kommunikatsiooni puudumisest ja seega on need lahendatavad suhtluse kaudu, ilma et see muutuks suureks probleemiks.

Ajalugu 
Tulpamantsi nähtuse alguseks peetakse enamjaolt Tiibeti budistlike munki, kes kasutasid tänapäevase arusaama järgi algelisi meetodeid tulpa loomiseks. Mungad lõid tulpasid peamiselt läbi meditatsiooni, eesmärgiga saada üle mõnest foobiast või soovimatust tahtest. Mungad mõttevormid võisid olla kujuta või lihtsa looma kujuga, mis väljendas midagi munga jaoks. Näiteks, kui mungal oli hirm ämblike ees, siis oleks ta loonud tulpa, mis võiks talle näidata kui mõttetu selline hirm oli. Mõni teine võis rääkida või väljendada abstraktsemaid ideid. Mõlemal juhul mõtlesid mungad kogemuse üle ja tulpad kadusid, kui nende eesmärk oli täidetud. [1] Kontsepti tõi läänemaailma Alexandra David-Néel oma raamatuga “Magic and Mystery in Tibet” 1929 aastal idamaadest naasnuna.
Tulpade loomine hakkas laialdasemalt levima pärast multifilmi “Minu väike poni” ilmumist, kui fännid need mõtted omavahel ühendasid.

Kogukonnad 
Tulpa kogukond suhtleb peamiselt internetifoorumite kaudu inglise ja vene keeles. Ingliskeelsetest foorumitest on populaarsemad platvormid Tulpa.info, Tulpa.io, Tulpa Wiki, Reddit, 4Chan, IRC, Tumblr ja Discord. On teada, et toimuvad kokkusaamised Ameerika Ühendriikide idarannikul, kus 2014. aasta uuringu andmetel kõige rohkem tulpasid leidub, ja Venemaal, kus on vene keelt kõnelejate suurim kogukond. Prantsuskeelsel kogukonnal on oma foorum.

Teadus 
Oma jätkuvas uurimuses käsitles tulpasid teiste seas 2014. aastal antropoloog Samuel Veissère,  aga ka Graeme C. Nash neuro-holograafia alaselt 2016. aastal, T. M. Luhrmann 2013. aastal ja Erin Stewart 2016. aastal.

Viited